Grindhouse (film)

Grindhouse er en amerikansk filmantologi fra 2007, instrueret af Robert Rodriguez og Quentin Tarantino. Robert Rodriguez' bidrag hedder Planet Terror mens Tarantinos har fået titlen Death Proof. I USA blev de to film samt en række falske film-trailers udsendt samlet, med en total-længde på 191 minutter. Oprindeligt var det også planen at udsende dem således i resten af verden, men da Grindhouse floppede stort i Amerika, valgte man i stedet at splitte dem op. Quentin Tarantino og Robert Rodriguez fik deres respektive film klippet om, så de i Europa, og altså også i Danmark, findes som to separate spillefilm. 

Dermed blev en række af de falske film-trailers også udklippet. Kun traileren til den ikke-eksisterende film Machete med Danny Trejo blev udsendt sammen med Planet Terror. De resterende trailers er: Werewolf Women of the SS (med Nicolas Cage, Udo Kier og Sybil Danning), Don't (med Simon Pegg) og Thanksgiving (med Michael Biehn og Eli Roth). Dog er Machete udkommet med Danny Trejo i 2010.

Death Proof
Death Proof er filminstruktøren Quentin Tarantinos bidrag til fællesprojektet. Filmen er en hyldest til Grindhouse-filmene fra 60'erne og 70'erne. Filmens handling udspiller sig i henholdsvis Texas og Tenessee, hvor man følger to forskellige grupper af piger der er på bytur. De ved dog ikke at de bliver forfulgt af den koldblodige og kæphøje Stuntman Mike (spillet af Kurt Russell) som terroriserer landevejene i sin potente og lynhurtige racer.Tarantino optræder i øvrigt også selv i Death Proof som en lokal bartender.

Grindhouse-begrebet 

Grindhouse-begrebet er ikke videre kendt udenfor USA. Grindhouse er betegnelsen for de specielle typer amerikanske biografer, fra 60'erne og 70'erne, hvor publikum kunne se to lavbudget-film for éns pris. Og hvilke film. – Filmene var ofte meget voldelige, og nøgleordene var blod, action, sex og andre chokerende elementer. Biografernes popularitet skyldtes Hollywoods strenge censur. Filmene som blev vist i Grindhouse-biograferne var nemlig lavet direkte hertil. Filmproducenterne var uafhængige og dermed ikke underlagt Hollywoods censur. Grindhouse filmene kæmpede side om side med Drive-in biograferne, der primært viste mainstream film. Grindhouse-biograferne og genren uddøde i starten af 80'erne, da hjemmevideoen med Betamax og VHS overtog markedet.

Medvirkende 

Planet Terror:

 Freddy Rodríguez ...         El Wray 
 Michael Biehn ...            Sheriff Hague
 Stacy Ferguson ...           Tammy
 Bruce Willis ...             Lt. Muldoon
 Rose McGowan ...             Cherry Darling
 Josh Brolin ...              Dr. William Block
 Quentin Tarantino ...        The Rapist
 Marley Shelton ...           Dr. Dakota Block

Death Proof:

 Kurt Russell ...             Stuntman Mike 
 Rosario Dawson ...           Abernathy
 Mary Elizabeth Winstead ...  Lee
 Zoë Bell ...                 Zoe
 Vanessa Ferlito ...          Arlene
 Quentin Tarantino ...        Warren
 Sydney Tamiia Poitier ...    Jungle Julia
 Eli Roth ...                 Dov

De falske film-trailers:

 Nicolas Cage ...             Fu Manchu ("Werewolf Women of the SS") 
 Udo Kier ...                 Franz Hess ("Werewolf Women of the SS") 
 Sheri Moon Zombie ...        Eva Krupp ("Werewolf Women of the SS") 
 Jason Isaacs ...             Bearded Man ("Don't") 
 Simon Pegg ...               Bearded Cannibal ("Don't") 
 Eli Roth ...                 Tucker ("Thanksgiving") 
 Danny Trejo ...              Machete ("Machete") 
 Cheech Marin ...             Padre Benicio Del Toro ("Machete")

Eksterne Henvisninger 

Grindhouse
Grindhouse
Film instrueret af Quentin Tarantino
Film instrueret af Robert Rodriguez
Zombiefilm
Seriemorderfilm
Actionfilm fra USA
Engelsksprogede film